Viisi johtotähteä

Viisi johtotähteä ovat Maailmanhallituksen huipulla. He ovat ikäloppuja, minä hetkenä hyvänsä kuukahtavia maanvaivoja, jotka vaativat jatkuvaa hoivaa ja hemmottelua. Yhden heistä huhutaan olevan kuollut, mutta kaikki patsastelevat samassa asennossa päivästä toiseen, joten kukaan ei ole täysin varma. 
== Turhien päätösten litanja ==
Varsinaisia tärkeitä päätöksiä he eivät juuri koskaan tee, vaan pölisevät keskenään kuin vanhusten hoitolassa maailman tapahtumista, ja siitä, kuinka ennen kaikki oli paremmin. Silloin harvoin kun he jaksavat jotain päättää, he tekevät päätöksiä esimerkiksi siitä, kuinka päävoimien riisi pitää maustaa, kuinka paljon kakkatahroja saa päämajan vessanpöntöissä olla, kuinka äänekkäästi sotilaat saavat asioida vessassa ja saako tyynyn lakanan lappu näkyä nukkuessa.
Kerran he päättivät hetken mielijohteesta adoptoida entisen merirosvon, Kuron. Hänen kasvattamisessaan he olivat täysin kyvyttömiä, ja seurasivatkin tyytyväisinä, kun Kuro maiskutteli värikyniä. Myöhemmin Kuron vahtiminen päätyi Smokerin harteille, eivätkä Viisi johtotähteä huolineet Kuroa tämän jälkeen takaisin, sillä he unohtivat jo täysin adoptoineensa hänet.
== Rappeutuneet lihakset ==
Koska Viiden johtotähden vanhukset ovat ikäloppuja, heidän hauraat luunsa saattavat pettää hetkenä minä hyvänsä. Tämän välttämiseksi he eivät liiku sijoiltaan lähes koskaan. Sen sijaan aina kun heidän on siirryttävä huoneesta toiseen, kuljetetaan heidät pyörillä kulkevalla lavalla. Myös heidän tarpeisiinsa tuunattu Kaapparilordi Bartholomew Kuma auttaa heitä päivän askareissa. Esimerkiksi hädän yllättäessä hän voi toimia pönttönä, näyttää masu-tv:stä Teletappeja sekä ottaa heistä valokuvia.
Category:Maailmanhallitus
Category:Kuolleet